Neville Johson: **Látni szellemben**

4.rész

**Hogyan?** – 2.

**Jelenések 1:10**-ben János azt mondta: „*Szellemben voltam az Úrnak napján, és hallottam hátam mögött nagy szót.”* **11**-es vers: „*Amely azt mondta: Én vagyok az alfa és az ómega.”* És aztán azt mondta: „*amit látsz, írd meg a könyvben”.*

Három lépést látunk itt: először is ő az Úr Szellemében volt az Úr napján, Őt nézte, Őrá tekintett. Tehát Őt nézte, azt mondja: Szellemben voltam az Úr napján. És aztán hallott egy hangot. Miért? Mert szellemben volt. Szellemben volt, az Úr elkezdett hozzá beszélni. És mit csinált? Figyelt, nézett, és látott. Szellemben hallott egy hangot. Nézett, figyelt, és aztán látott. Tehát hallott és látott. És aztán az Úr azt mondta neki: Kezdj el írni mindent, amit én mondok neked, vagy látsz tőlem, azt írd le! Hányan tudjátok, ha János nem írt volna le mindent, amit hallott és látott, akkor ma nem rendelkeznénk a Jelenések könyvével? De mindent a kis naplójában vezetett, és mindent leírt, amit látott és hallott az Úrtól.

Újra láthatjuk ezt a **Jelenések 4**-ben, a **2.** versben: *És azonnal elragadtattam Szellemben, és íme* – tehát itt látott valamit -, *egy királyi szék volt letéve a mennyben. És ült valaki a királyi székben.* A **3**-as versben pedig leírja azt, amit látott. Tehát azt mondja: *Aki ült, tekintetre nézve hasonló volt…* Tehát tekintetre nézve itt is arra utal, hogy ő ránézett, tehát meglátta szellemben azokat a dolgokat. És újra mondja a következő versekben, hogy: Néztem, és láttam, és hallottam...

Tehát ő először is szellemben volt. Ez egy olyan útja, vagy módja, ahogy Isten beszélni akar hozzánk, hogy egyszerűen fölhelyezi a képernyőnkre azt a képet, amin keresztül szólni akar hozzánk. Úgy, hogy megmutat nekünk dolgokat. De hitre van szükségünk, mert hit által vétetik el tőlünk a lepel a szemünk elől. Tehát itt nem csak a te saját elképzelésedről, a képzeletedről vagy képzelőerődről van szó, hanem benned van Jézus Krisztusnak a valósága. És úgy kerülhetsz vele kapcsolatba, hogy Őrá fókuszálsz, Őrá összpontosítasz, vagyis Őrá figyelsz. Tehát Őt jeleníted mega képernyődön, és elkezded – úgymond – pumpálni a vizet. És nem sok idő kell hozzá, hogy ahogy szeretetben Őrá fókuszálsz és figyelsz, imádod Őt, és ahogy Rá koncentrálsz, Őt szemléled magad előtt, elképzeled Őt magad előtt, vagyis a saját akaratodból, a saját tudatos elhatározásodból valamit megjelenítettél a képernyődön, ezáltal hamarosan szellembe kerülsz. Tehát szellemben leszel, és akkor a kép elkezd átváltozni, mert az Úr átveszi az irányítást fölötte. És elkezd megmutatni neked dolgokat.

Így tudod kifejleszteni a látóképességed, amellyel mindannyian rendelkezünk. Így kell kifejleszteni ezt, így tudsz látni szellemben, így tudsz belelátni a szellemvilágba, a te bensődben belülről. De nagyon-nagyon fontos ehhez, hogy odaszenteld ezt a területet az Úrnak. És hogy megszenteld a te látóképességed, mert igenis te kontrollálod, te befolyásolhatod azt, hogy mit teszel föl, mit engedsz be a látás területére. Vagy más szavakkal: te vagy a felelős azért, amit fantáziálgatsz, vagy te képzelsz el. Ezt neked kell kontrollálnod! Hogy mire nézel rá, mit látsz meg, mit olvasol, mivel foglalkozol, mivel töltöd meg az elmédet. Mert te tudatosan, bármin, amin elkezdesz gondolkodni, azt azonnal elkezded megjeleníteni ezen a képernyőn.

A problémánk akkor kezdődik el, ha olyan dolgokat kezdünk el megjeleníteni a képernyőnkön, amelyek nem pozitívak, nem jók, nem helyesek, és nem Istentől valóak. De ha emlékeztek még, azt mondtuk, hogy amire figyelünk, azzal leszünk összeköttetésben. És abban a pillanatban, ahogy arról kezdesz el elmélkedni, gondolkodni, arra kezdesz fókuszálni, és annak a képét jeleníted meg, azonnal ott terem mögötte az a szellem, azzal kerülsz összeköttetésbe. Például, ha pornográf képeket, tehát valamilyen test kívánságával, szem kívánságával kapcsolatos dolgokat jelenítesz meg azon a képernyőn, abban a pillanatban ott van mögötte az a szellem, ami azzal kapcsolatos. És azonnal segít neked az elképzelésedben, a fantáziálgatásodban. Vagyis magyarul: átveszi az irányítást, és már ő kezd el kivetíteni a képernyődön. És egyre mélyebben megpróbál belevinni ebbe.

Ha bármilyen negatív dolgot raksz föl a belső képernyődre – ez lehet szexuális eredetű, félelem, vagy aggódás; bármi, ami negatív -, arra a **2 Korinthus 10:5**-ben azt mondja a Biblia nekünk, hogy: „*Vessünk le minden elképzelést, képzelődést, vagy gondolatot, amely Isten ismerete ellen emeltetett.”* Tehát nemcsak gondolatról beszél itt az Ige, hanem minden elképzelést, minden képzeletet, amit föltettünk arra a képernyőre, ami nem Istentől van. Neked kell ezt azonnal levenned! Ezt nem más veszi le helyetted, ezt neked kell levenni onnan! Neked kell lezárnod, mert igenis rendelkezel azzal a képességgel, hogy ami a képernyőn megjelenik, azt te tudod befolyásolni, kontrollálni. Lezárhatod azt a saját akaratoddal. És tudod, hogy tudod ezt megtenni? Azonnal elkezdesz az Úrra fókuszálni helyette.

Hányan tudjátok, hogy abban a pillanatban, ahogy elkezdesz az Úrra fókuszálni, nagyon gyorsan eltűnik az előző kép. Elkezdesz az Úrra fókuszálni, tehát Őt rakod fel arra a képernyőre, ss sutty, már el is tűnt az előző kép. Neked kell levetned ezeket a dolgokat! Mert amire fókuszálsz, amire figyelsz, annak a szellemébe fogsz bekapcsolódni. Annak a szellemére fogsz ráhangolódni. Ezért kell nagyon óvatosnak és figyelmesnek lenned, hogy mit nézel meg. Mert amikor vársz az Úrra, és ha bármi olyan kép jelenik meg előtted, ami nem az Úrtól jelenik meg, azt azonnal le kell venned a képernyőről. Honnan tudod, hogy nem az Úrtól jelenik meg? Az pusztító hatású, destruktív, vagy romboló hatású a természete szerint. Bármi, amit fölhelyezel arra a képernyőre, ha egy másik embert rossz fényben tüntet fel, azt abban a pillanatban vissza kell utasítanod. Neked kell visszautasítanod, és nem szabad azt megtartanod!

Nagyon sokszor a keresztények abba a hibába esnek, hogy azt gondolják, ez a szellemek megkülönböztetésének ajándéka, ami működik. De ez nem így van, mert ez kívülről jön. Isten azonban soha nem töri meg a saját Igéit, a saját alapelveit, mert Ő már egyszer azt mondta, hogy csak azokon a dolgokon gondolkodjatok, amelyek tiszták, amelyek helyesek, amelyek jók, amelyek nemesek, amelyek igazságosak. Tehát Ő nem töri meg ezt az alapelvét. Ha bármi mást helyezel az elméd képernyőjére, mert bármi, ami másokat, vagy egy másik embert rossz színben tüntet föl, az nem Istentől van. Bármi, ami megjelenik az elmédben, ami nincs összhangban a Filippi levéllel, akkor azonnal utasítsd vissza, mert tudhatod, hogy az nem Istentől van. Kategorikusan nem Istentől van - bármennyire is szelleminek érzed magad abban az időben, amikor ez történik –, ez becsapottság, ez félrevezetés. Mert ez sosem Istentől van, mert keresztbe húzná a saját szavát.

Isten soha nem helyez a te képernyődre olyan dolgot, ami ellentétes Ővele és az Ő beszédével. Rosszat soha nem képzelhetünk másokról. Nézzük ezt meg az Igében. **Filippi 4:8** *„Amik csak igazak, amik csak tisztességesek, amik csak igazságosak, amik csak tiszták, amik csak kedvesek, amik csak jó hírűek, ha van valami erény, és ha van valami dicséret, ezekről gondolkodjatok.”* Ha olyan dolog jelenik meg a képernyődön, ami ezekkel ellentétes, hányan tudjátok, hogy az akkor nem Istentől van? Mert máskülönben akkor Isten a saját szavát megszegné. És bármennyire is szelleminek érzed magad, az még nem biztos, hogy ez a Szent Szellem műve. Ez az ellenségé. És lehet, hogy annyira szelleminek hangzik… Ó, Isten adott neked egy kijelentést… De ha a **Filippi 4:8**-cal ellentétes, abban a pillanatban vedd le a képernyődről, mert az nem Istentől van! Bármi, ami romboló hatású, ami ellentétes ezzel az Igével, vedd le a képernyődről, mert akkor az az ellenségtől van. Ha azon gondolkodsz, arra fókuszálsz, arra figyelsz, azzal fogsz egyesülni, azzal válsz eggyé.

Sokszor ez megkötöző hatású, vagy erejű lehet. Ha átengeded magad ezeknek a dolgoknak, sajnos, ez meg tud kötözni. És akkor már ebből problémáid kezdenek lenni. Nagyon fontos, hogy ezt a képernyőt tisztán tartsd meg! Vannak idők, amikor a legintimebb, bensőséges kapcsolatodban vagy az Úrral, imádod Őt, imádkozol, és a képernyődön hirtelen megjelenik valami, ami az ellenségtől van, az ellenség tesz föl valami képet, holott te Istenre vártál, az Ő jelenlétében időztél, és aztán hirtelen az ellenség valamit csak úgy feltesz a képernyődre, és megjelenik valami, ami rossz. És te azt mondtad: Oh, mi ez? Ó, biztos nagyon szentségtelen vagyok, hát hogy képzelhetek én ilyet? Hogy jelenhet meg az én elmémben ilyen gondolat? Hát honnan jött? Hogy képzelhetek én ilyet? Ekkor, ebben a pillanatban tudd azt, hogy ez nem te vagy! Nem tőled jött, egy szellem próbálkozik. Egyszerűen annyit kell tenned, hogy fogod, kikapcsolod azt a képet, és bekapcsolsz egy új képet, magát Istent jeleníted meg azon a képernyőn, egy pillanat alatt. Csak ennyit kell tenned. Ez nem nehéz, nem bonyolult. Te kontrollálod ezt, te befolyásolod, vagy irányítod.

Látod, Isten teremtette, vagy alkotta meg úgy benned azt a képességet, hogy rendelkezel látóképességgel. És pontosan ez az egyik útja annak, ahogy Isten beszél hozzánk, és megmutat neked dolgokat. Ez fantasztikus! **És bármit, amit Isten mutat neked, vezess erről naplót, írd le mindazokat a dolgokat, amiket mutat neked.** Természetesen minden negatívat szűrj ki ebből, mert az is kerülhet bele ezekbe. Írd le azt, amit Isten mutat neked. És így tudod fejleszteni ezt. Így tudsz együttműködni Istennel abban, hogy egyre jobbá válj ebben a képességedben. A szellemed szemeit folyamatosan átadod az Úr számára, és ahogy együttműködsz az Úrral ebben, egyre könnyebbé és könnyebbé fog ez válni. Csak ránézel az Úrra, és már azonnal ott is vagy. És az Úr átveszi az irányítást, és már látsz is. A te intuitív, ráérző képességed fejlesztheted ezen keresztül. És egy idő után már ez nagyon gyorsan fog menni, azonnal az Úrra tudsz nézni. És máris szellembe kerülsz és látsz.

A természetessel kezdődik el, a lelkivel kezdődik. Te fókuszálsz, te figyelsz oda szellemben. És amire fókuszálsz, figyelsz, arra hangolódsz rá. Az Úrral kerülsz kapcsolatba, Vele kerülsz összeköttetésbe. Ami megjelenik a képernyődön, az már Tőle lesz. Igen, megtörténhet az, hogy te a saját képzeleted által hozzáadhatsz dolgokat, mert ennek a kifejlesztéséhez időre van szükség, ezt gyakorolni kell. Benne vagy egy képben, amit Isten ad neked. És mivel ez annyira tetszik neked, a saját képzeleteddel, a saját gondolataiddal hozzáadhatsz dolgokat, és egy kicsit – úgymond – rásegítesz, vagy rádolgozol erre a képre. És sajnos ez megtörténhet, de időbe telik, amíg kifejlesztjük ezt olyan szinten, hogy ne engedjük a saját elménket bezavarni semmilyen módon.

Sokszor Isten egy utazáson keresztül vezet bennünket, hogy eljuthassunk erre a pontra, amikor már annyira letisztulnak a dolgok, hogy csak Őtőle legyen az, amit látunk. És akkor már meg tud mutatni nekünk dolgokat. Halleluja! És Ő így akarja fejleszteni a víziós, a látó képességet. Nem izgalmas ez? És ez mind igei. Tehát mindannyian rendelkezünk egy ilyen képernyővel, és amikor az Úrra nézünk, Őt helyezhetjük föl a képernyőnkre. De ehhez Istennek oda kell szánnunk, oda kell szentelnünk ezt a képességünket.

A Szellem ajándékai is ugyanígy megjelenhetnek azon a képernyőn. Ami azt jelenti, hogy ránk száll egy olyan kenet, ami által ajándékok kezdhetnek el működni azon a képernyőn keresztül. Isten ajándékai, a Szellem ajándékai bizonyos dolgokat elkezdenek kivetíteni számunkra azon a képernyőn. A Szent Szellem képes erre, hogy a szellemi ajándékokon keresztül valamilyen képet megjelenít ezen a képernyőnkön. Ez lehet az ismeret beszédének ajándéka, a tudomány beszédének ajándéka, vagy a bölcsesség beszédének ajándéka. Vagy megmutatja az Úr, hogy mit tegyél, hogyan imádkozz valakiért. Valamilyen képet megjelenít a képernyődön.

Tehát Isten nem csak egyféleképpen tud hozzánk beszélni, hanem így is tud hozzánk szólni, hogy megjelenít valamit a képernyőnkön. És neked kell fejlesztened ezt a látóképességed. De ahhoz, hogy ezt megtehesd - ahogy megmutattam nektek most, hogy hogyan kell ezt megtennünk -, ahhoz, hogy ezt megtehesd, a szellemednek erősnek kell lennie. Mert ha nem erős a szellemed, akkor a hited szintje romokban heverhet. Tehát teljesen lent lehet a hited szintje. Bármit, amit Isten akkor a képernyődre helyez, akkor egyszerűen nem fogod azt elhinni. Össze fogsz zavarodni, és akkor nem tudod majd, hogy most ez te vagy, az ördög, vagy Isten, vagy mi ez a kép, amit látsz. Ha a szellemed nem elég erős, akkor a hited szintje nagyon alacsony lesz, és akkor egyszerűen nem tudsz bízni abban a képben, amit látsz. Ezért van az, hogy meg kell, hogy erősödj szellemben. Ehhez keresned kell az Urat, és erősnek kell megtartani a szellemedet. Ez abszolút elengedhetetlen és létfontosságú dolog. Nagyon lényeges, hogy a szellemedet ebben a kondícióban vagy állapotban tartsad.

Sokszor az életben vannak olyan szituációk, olyan körülmények - néha saját hibánkból, néha nem a saját hibánkból -, olyan dolgok, olyan benyomások, olyan képek jelenhetnek meg a képernyőnkön, amelyek nagyon világosan, nagyon egyértelműen, vagy kristálytisztán jelennek meg, olyan dolgok, amelyek befészkelték magukat a tudatalattinkba. Például láttál valamit valamikor, és egyszerűen nem tudod elfelejteni, nem tudod kivetni azt az elmédből. Kisgyerekek például valamit láttak, valami tragédia történt, valami rossz dolog történt velük, és már felnőttek ugyan, de még mindig ott van a tudatalattijukban ez a kép. És amikor ahhoz hasonló esetek, szituációk, vagy helyzetek történnek, az a dolog azonnal megjelenik a képernyőjükön. Tehát azt fogják elkezdeni kivetíteni. És az ellenség előszeretettel előhívja a tudatalattinkból azokat a képeket.

Ez együtt jár azokkal az érzésekkel, érzelmekkel, amiket akkor éreztél. Ha például ez félelem volt, akkor félelmet érzel eközben. Akkor van egy problémád. Mert ez lehet olyan dolog, ami valahol megkötözött téged. És valami, ami az elmédben működik azok miatt a dolgok miatt, amik történtek a múltadban. Amelyek vagy a saját hibádból történtek, például pornót néztél a te saját akaratodból, tehát te erre fókuszáltál, te erre figyeltél, te csináltad ezeket a dolgokat, amit nem kellett volna. Vagy nem kellett volna, hogy azokon elmélkedj, vagy azokat nézegesd. De sajnos, ezek a benyomások, ezek a képek ott vannak még most is, és látod magad előtt. Férfiaknak különösen problémáik vannak ezzel a területtel, ha valamilyen magazint, vagy olyan képet láttak, vagy nézegettek, amelyek pornográf jellegűek. És próbálnának az Úrra figyelni, és azoknak a nőknek a képei megjelennek az elméjük előtt, és ezek folyamatosan próbálnak visszatérni.

Mit tudunk ezzel tenni? Az ellenség nagyon jól ért ahhoz, hogy hogyan jelenítse meg folyamatosan a képernyőnkön ezeket a képeket. Vagy lehet, hogy volt egy olyan átélésed, valami, amit megtapasztaltál, ami rémisztő volt, amitől megijedtél, amitől féltél. Bármi lehet ez. Akármi is ez, ha ennek a képe még mindig nagyon is valóságos, és élénken megjelenő, ez olyan, mintha lenne egy felvétel, amit újra és újra visszajátszik az elméd. Hányan tudjátok azt, hogy démoni szellemek foglalatoskodhatnak azzal, hogy újra és újra lejátsszák – úgymond – a lejátszódról ezeket a képeket előtted? És ha ez történik, akkor egy valós problémába kerülünk, mert akkor valaki, egy kívülálló szellem használja azt a képernyődet, és egyszerűen nem vagy képes lezárni, elhallgattatni, vagy eltüntetni azt.

Megtörténhet az, hogy elkezded látni az Urat, az Úr megjelenít képeket neked. És mint amikor bekapcsol a videó lejátszó, a képernyődön elkezd megjelenni egy régi kép, és akkor az érzelmeidre, és ez azonnal minden másra elkezd hatással lenni. Azt kell ilyenkor tenned, hogy odahozod Istenhez, és tudatosan megtérsz ezekből a dolgokból. Akár tudatosan, akár saját akaratodon kívül történt ez a dolog, térj meg ezekből. Oda kell hoznod azt a területet Isten elé, és föl kell emelned a tudatalattidnak ezt a részét Istenhez, az Úrhoz. És azt kell Tőle kérned, hogy abszolút tisztítsa ki ennek teljes területét belőled. Mert Isten ereje abban a pillanatban ki tudja ezt törölni az elmédből, mint amikor letörlünk valamit a videó kazettáról. Isten erejére van szükség ahhoz, hogy ez megtörténhessen.

Ez megtörténhet úrvacsora vétellel. Amikor jövünk, és úrvacsorát veszünk. Jövünk, és az Úrnak vérét vesszük magukhoz, ami a bor. És ha te tudatosan úgy veszed ezt magadhoz, hogy Jézus Krisztus életét veszed most magadhoz, az Ő vérét, azáltal, hogy hit által odairányítod a te figyelmed az elmédnek erre a területére - különösen arra a területre irányítod ennek a figyelmét, amiket nem tudsz kontrollálni, tehát ezekre a képekre-, és ahogy veszed a bort az úrvacsorakor, lásd azt, hogy Jézus Krisztus vére elmossa és kitörli teljes mértékben ezeket a gondolatokat onnan, az elmédből. Meg kell válnod ezektől a dolgoktól, mert ha nem teszed, akkor állandóan be fognak zavarni, tehát megzavarják az adást, amikor az Úrra próbálsz várakozni, és Tőle próbálsz meg látni. De Jézus vére ki tudja ezt teljesen törölni nagyon gyorsan.

Beszéljünk most arról, hogy vannak külső képek vagy látások is. Tehát ezek a látások, amikről eddig beszéltünk, azok, amik a te belsődben, a te belső képernyődön jelennek meg. Tehát amit Isten helyezett a te képernyődre, és az Úr ad mellé valamilyen érzést, vagy érzelmet is. Megragadnak benned azok a képek, Istentől jövő képek. És Isten azt teszi, hogy minden kép fölé helyezi azt a képet, amit Ő ad neked. Most pedig beszélünk olyan látásról, vagy olyan képek megjelenéséről, amit magadon kívül látsz. Tehát amit nem a belső képernyődön látsz meg, hanem saját magadon kívül, mint amikor egy filmet nézel. Ezt láthatod úgy, mintha ki lenne vetítve például egy falra, vagy megjelenhet úgy, mint egy hologram. És látod ezt saját magad előtt történni. Kívülálló külsőként, tehát nem az elmédnek a képernyőjén nézed, vagy szemléled ezt a képet. Rajtad kívül látod ezt. Amint kifejleszted magadban a belső képernyőd látását, akkor a külső látásod is ugyanígy, ezzel egyetemben fejlődni fog, úgymond automatikusan. És akkor ez már magadon kívül megjelenő kép lesz. És ezek a látások vagy látomások lehetnek interaktívak, tehát kölcsönösek.

Amikor arról beszélünk, hogy olvassuk Isten Igéjét, Isten beszédét, és ezen elmélkedünk, vagy meditálunk, akkor most arra szeretnélek megtanítani, hogy amikor olvasod Isten Igéjét, vagy beszédét, hogyan tudod ezt képekben elképzelni, és látni magad előtt, ezt hogyan tudod gyakorolni úgy, hogy kialakuljon egy kölcsönös, oda-vissza történő interaktív közösség ezzel. Mert ezek a látások vagy látomások igenis lehetnek interaktívak. Elkezdhetsz ezekkel beszélgetni, tehát kapcsolatba tudsz kerülni velük. Amikor először bekerültem a szolgálatba, már egy éve szolgálatban álltam, a Hit nevű bibliai egyetemen tanító voltam, tanítottam, és egy egyhetes tanítássorozatot adtam le. És a hét végén lekéstem a repülőgépem. És nagyon sajnálkoztam, hogy elkéstem, de már nem engedtek fölszállni a gépre, tehát visszamentem.

És ahogy bementem a hotelszobámba, és lefeküdtem aludni, az éjszaka kellős közepén fölkeltem, és felültem az ágyamban. És a falon úgy, mint egy képernyőn, elkezdett egy vetítés megjelenni. Az életem következő tizenöt évét Isten egyszerűen csak megmutatta, hogy mi fog történni a jövőmben. Mintha egy filmet néztem volna. Előttem, ott, a hotelszobámban megjelent ez. Teljesen ébren voltam. Emlékszem arra is, ahogy hallottam az autókat az ablakom alatt, ahogy elmentek. Tehát tudtam, hogy ébren vagyok. Hallottam a kívülről jövő hangokat. Tehát ez egy külső látás vagy látomás volt. És úgy jelent meg előttem, mintha egy képernyőn egy filmet néztem volna. Tehát ez egy külső látás volt. A **2Királyok 6:17**-ben azt mondja az Ige, hogy Elizeus imádkozott, hogy az Úr nyissa meg a szolgájának szemeit, hogy lásson is. Megnyitotta az Úr a szolga szemeit, és látta: íme, a hegy rakva volt tüzes lovagokkal – tehát tüzes lovakkal és szekerekkel Elizeus körül. Tehát ez nagyon gyorsan megtörténhet. Igenis megtörténhet, hogy látunk egy ilyen külső képet.

Ahogy már beszéltünk róla, van egy belső képernyőnk is. Van egy belső képernyőnk, amin külső képek is megjelenhetnek. Három projektor, vagyis három kivetítő van. Az egyik sátántól van, egy másik saját magadtól, egy pedig a Szent Szellemtől. Mindannyian ugyanazt a képernyőt használják. Ezt egyszerűen meg kell értenünk, hogy van egyetlen képernyő, és hárman is akarnak kivetíteni erre egyszerre. És ez a probléma, hogy ezt a kivetítőt mind a három be akarja kapcsolni egyszerre. Amit te magad kivetítesz erre, mindaz, ami a saját szívedben, az elmédben van, amiken gondolkodsz, amit tanultál, amire emlékszel, az emlékeid. Tehát ez tőled van. Mindaz, amit a saját elmédből te vetítesz ki erre a képernyőre.

Ha például azt mondom, hogy: Csukd be a szemed, és képzeld el, hogy néz ki a házad elölről – abban a pillanatban föl tudod helyezni a saját képernyődre ezt, amit elképzeltél. Tehát ezt te képzeled el, és látod magad előtt, a saját képernyődön. Ez a saját magad által kivetített kép. A második: a sátáni kivetítés, ami gonosz szellemektől származik. Sajnos, megvan a képességünk, hogy lássuk, és ezt ő is nagyon jól tudja. És megpróbálja ezt kihasználni, megpróbál kivetíteni különböző képeket a te képernyődre. A harmadik pedig a Szent Szellem, aki ugyanúgy rendelkezik azzal a képességgel, hogy kivetítsen a te képernyődre bizonyos képeket. Neked kell megtanulnod letesztelni, leellenőrizni, hogy vajon a kép, amit látsz, az honnan jöhet. Nem annyira nehéz ez.

**1János 4:1** azt mondja: „*Szeretteim, ne higgyetek minden szellemnek, hanem próbáljátok meg a szellemeket, ha Istentől vannak-e.”* **2.** vers: *„Erről ismeritek meg Isten Szellemét…”* Ami saját magadtól származik, az a te saját szívedből, saját elmédből született. Olyan dolgokat láthatsz magad előtt megjelenni, amelyeket megtanultál. Ami sátántól jön, az nagyon gyakran csupán egy pillanatra megjelenő villanó fény, és úgy jelenik meg, mint egy betolakodó, alkalmatlankodó, hirtelen jövő gondolat, ami felülír minden előzetes képet. Ha hirtelen, nagyon erőteljesen valami felülírja az előzményeket, ilyen betolakodó, hívatlan módon, egy olyan vizuális, vagyis képbeli megjelenítés által, ami negatív érzéssel együtt jár, arra nagyon oda kell figyelned. Mert általában a Szent Szellem, amikor megjelenít képeket, azt nagyon kedves, szelíd módon teszi ezt. Olyan módon, hogy épp, hogy csak megjelenik. Tehát egy halványan megjelenő, jó érzéssel együtt járó dolog, ami ugyanúgy jöhet hirtelen is. De átsuhan az elméden, és el is tűnik, ha nem engeded ezt be.

A démonikus dolgok pedig teljesen betörnek, hívatlanul érkezve betolakodnak. És lehet, hogy nagyon erőteljesen, nagyon élénken jelennek meg. Meg kell kérdezned ilyenkor magadtól, amikor ez megtörténik, hogy vajon az elméd passzív állapotban volt-e, vagy pedig bekapcsolódott ebbe az elméd is. Tehát ezeken a dolgokon gondolkodtál-e. Másodsorban azok a dolgok, amelyek sátántól jönnek, olyan képek, amelyeket ő vetített ki a képernyődre, azok negatívak és destruktívak, tehát romboló hatásúak, és nagyon betolakodóak. Tehát egyszerűen rád nyomja magát, rád erőszakolja magát. Amiket teremthetnek benned ezek a képek, az lehet félelem, nagyon gyakran vádló, kárhoztató, és mindig megszegi, megsérti Isten természetét - ami micsoda? -, szeretet. Tehát amikor megjelenik előtted egy kép, és azt a kérdést teszed föl magadban: Vajon ez a kép Istentől van, vagy nem? Ha fölteszed magadban azt a kérdést, hogy: Isten szeretete árad ebből a képből, vagy sem? Ezt nem nehéz megvizsgálnod. Mert ha nincs benne szeretet, ez nem Istentől van.

Azok a képek, amik sátántól valók, nagyon sokszor az egónak tetsző dolgok. Nagyon tetszhetnek a mi egónknak. Meg kell ezeket vizsgálnunk. Félelmet hozott be ez a kép? Valamilyen kényszer-érzést hozott be? Ha valami olyan dolgot próbál rád kényszeríteni: most azonnal kell cselekedned, nem várhatsz egy pillanatot sem! – akkor nagyon óvatosnak kell lenned, mert tudhatod, hogy ez nem Istentől van. Ő soha nem kényszerít. Amikor ez kényszerít téged: Most, azonnal tedd ezt meg! Most! Most! Most tedd meg! Még azt sem engedi neked, hogy megvizsgáld, hogy vajon Istentől van, vagy sem, egyszerűen kényszeríti magát rád, hogy: Most tedd ezt, most tedd, azonnal! Akkor egy pillanatra lépj hátra, és mondd azt: Hohohó! Mi ez a nagy sietség? Most, ha ez Istentől lenne, akkor Ő jóval előbb már beszélt volna hozzám. Isten nem az utolsó pillanatokra hagyja, hogy elkapkodjam a végén. Isten időben beszél hozzánk.

Tehát nagyon figyeljünk oda, ha van valami kényszerítő érzés, és nagyon-nagyon erőteljes, ez megkötözöttséget hoz magával? Megzavarodást, zavargást vagy aggódást vált ki belőlünk? Ami Istentől származik, az élő, folyik, árad, és általában olyankor jön, amikor a te belső emberedet, a belsődet le tudod csendesíteni. Vagyis amikor te elcsendesedsz, és békességben vagy, csendben vagy. Tehát most arról beszélek, hogy békés és nyugodt vagy, az érzelmeid nem a plafonon vannak, instruktív, tehát oktató jellegű lesz, építő jellegű, megnyugtató jellegű lesz, hitet fog benned teremteni, erőt, hatalmat és békességet, jó gyümölcsöket hoz elő. Megvilágosodást, értelmet, ismeretet, és mindig alázatot hoz magával. Az egyik az egót emeli benned, a másik pedig alázatosságot. Tehát, ha tudjuk ezeket a dolgokat, akkor nem nehéz különbséget tennünk, megkülönböztetnünk, megvizsgálnunk, vagy megítélnünk, honnan jönnek ezek a dolgok.

De tudatában kell lennünk annak, hogy csakis egy képernyővel rendelkezünk, de három projektor, vagy kivetítő működik egyszerre. Ezt igenis tudnod kell, ennek tudatában kell lenned! Hadd mondjam el, Jézus nagyon is valós, valóságos. És igenis elérheted Őt, érezheted a jelenlétét, megismerheted a gondolatait, megismerheted azt, amit Ő érez, amit gondol. Meghallhatod az Ő hangját, és igenis megláthatod Őt. Ennyire valóságossá akar válni számodra. A kereszténység nem arról szól, hogy eljárunk gyülekezetbe, aztán hazamegyünk, és minden folyik ugyanúgy tovább. A kereszténység arról szól, hogy Jézus Krisztussal együtt járunk szellemben, és megismerjük Őt. Fontos eljárnunk közösségbe, hogy megismerjük még jobban Őt. Hogy tanuljunk Róla, és közösségben legyünk nem csak Ővele, hanem egymással is. De ettől még nem válsz szellemivé önmagában.

A szellemiség arról szól, hogy hogyan tudod megismerni Istent. Hogyan tudsz Hozzá kapcsolódni, kapcsolatba kerülni Vele a szellemvilágban szellemi síkon. Meg kell ismerni, hogy Ő hogyan működik, tehát mik Istennek az útjai, módszerei. Meg kell azt tudnod, és értened, hogy a képzeleted az a híd, ami tovább visz téged, tehát ez vezet be téged az igazi szeretetbe, az elhívásodba. És ha imádkozol, kezdj el fókuszálni, összpontosítani Jézus Krisztusra. Tehát képzeld el Őt a képzeletedben, imádd Őt, ahogy imádkozol is, Őrá fókuszálsz. És nagyon gyakran, amikor Őrá fókuszálsz, Őrá figyelsz, ez a kép egyszerűen átalakul, mert Ő átveszi az irányítást, és már nem te magad képzeled, amit képzelsz, hanem Ő kezd el megmutatni neked dolgokat. Semmi erőlködés nincs ebben, tudod, hogy ezt már nem te képzelted el, ilyet te már nem képzelhetsz, hanem ez a kinyúlása, meghosszabbítása annak, amit te kezdtél el elképzelni Jézusról, Ő tovább viszi ezt a képet.

És elkezd folyni, elkezd áradni, és élő képek kezdenek el megjelenni azon a szellemvilágban. Tehát ez a szellem birodalma. És meg kell tanulnunk ebben mozogni, járni. Isten azt akarja, hogy igenis vizuális típus legyél, tehát lásd magad előtt a dolgokat, mert Istenhez így tudunk kapcsolódni. Egy látó, vizuális módon. Érzéseken keresztül is kapcsolódhatunk Hozzá, a Rhéma szavak meghallásán keresztül is vagy az Ő hangjának meghallásán keresztül, és vizuálisan. Azon keresztül, hogy látjuk Őt. Látomásokon keresztül. Ha ma meghalnál – tegyük föl; nem fogsz meghalni, ne aggódj -, de ha meghalnál ma, és a szellemed kiszállna a testedből, most, ebben a pillanatban, a szellemed azonnal látna mindent, ami a szellemvilágban most van. Akkor azt mondhatod: Akkor mi a probléma? Miért nem látsz most? Ha a szellemed kiszállna a testedből, azonnal látná, hogy mi van a szellemvilágban, látná az angyalokat, látná a szenteket, mindent, ami a szellemvilágban van, mert ez mind ott van. És a szellemed most, ebben a pillanatban is látja ezeket.

Azt mondhatod magadban: Akkor miért nem látod te most, valóságban? Holott bennem van az én szellemem, a bensőmben van. Azért, mert ez át kell, hogy menjen a lelkeden keresztül, az elméden keresztül, és kölcsönhatásba kell, hogy kerüljön a fizikai testeddel is. Mert ne felejtsd el, hogy nem csak szellem vagy. De amikor meghalsz, és a tested eltemetik, akkor már csak tisztán szellem maradsz. Akkor már csak szellem leszel. És akkor már semmi problémád nem lesz azzal, hogy a szellemvilággal összekapcsolódj, vagy a szellemvilággal kölcsönhatásba kerülj.

És végül, ha keresztény vagy, akkor kapsz majd egy feltámadott testet. Tehát új testet kapunk, de ez még messzebb van. De most jelen pillanatban még mindazok, akik meghaltak, tehát a testük meghalt. a szellemük ott van fönt, a mennyben. Lesz majd egy feltámadott testük. Most, jelen pillanatban nincs még ilyen feltámadott testük, mert ők most csupán csak szellemek. Látnak a szellemvilágban, és mindent meg tudnak tenni, ami a szellemvilággal kapcsolatos. De amikor a te szellemed benned, a te bensődben van, fel van öltözve, mint egy ruházattal, a te lelkeddel. És a te testedbe – úgymond – be van zárva, mint egy dobozba, és úgy tud kommunikálni veled, hogy ehhez használnia kell a lelkedet, mert a lelked az elméden keresztül tud kommunikálni veled. És a te elméd fizikai képernyőjén keresztül. Nagyon-nagyon fontos ezeknek a megértése.